**Pokyny rodičom detí
 k Letnému táboru a letnej škole mladých včelárov 2019**
Vážení rodičia,
oznamujeme Vám, že „Letný tábor a škola mladých včelárov 2019“ sa uskutoční v dňoch 12. až 21. júla 2019.
N á s t u p: 12.7. 2019 – piatok, ubytovávanie od 12.00 hod., začína sa večerou o 18.00 hod.
U k o n č e n i e: 21.7. 2019 – nedeľa, končí sa obedom o 12.00 hod.
Adresa tábora: SOŠ včelárska Pod Bánošom 80 (Sásová) 974 11 Banská Bystrica.
Ubytovanie: v troj a štvorposteľových izbách s vlastným sociálnym zariadením, pri nástupe predložiť požiadavky na ubytovanie ak chce dieťa s niekým bývať.
Bližšie o škole a mapku nájdete na tejto adrese: [**www.sosbanbb.sk**](http://www.sosbanbb.sk/) v časti kontakt.
Odporučenie rodičom k výbave dieťaťa (nie je povinné):
-**zdravotný preukaz**(povinný), alebo iný doklad (**kartička bezplatnej prepravy vlakom**), totožnosti dieťaťa (kvôli úľave na platbách cestovného a vstupného), úrazové poistenie, -lieky, ak dieťa nejaké užíva, -hygienické potreby (uterák, osuška, sprchový šampón-mydlo, zubná kefka s pastou, opaľovací krém a pod.), -pokrývka hlavy, pršiplášť-dáždnik, slnečné okuliare, -šľapky, tenisky-botasky, športovo-turistické oblečenie, tepláky, krátke nohavice, tričká, plavky, -plast. pohár-hrnček, plast. fľaša – na pitný režim, -ruksak- chlebník, alebo taška na plece, - svietidlo-lampáš na nočnú hru – nepovinné, - CD, USB s pesničkami ak má dieťa obľúbené a vlastné na diskotéky, - obľúbená kniha, môže byť aj včelárska, -vreckové podľa uváženia, potrieb a nárokov dieťaťa, (návšteva mesta, Európa, V. Tatry, školská včelárska predajňa, bufet a pod.), (pri príchode odovzdajú svojmu vedúcemu – ten im bude podľa potrieb vydávať), k dispozícii je bufet v areáli, otvorený od 8.00 do 18.00 hod. (možnosť kúpiť pečivo, zákusky, nápoje a pod.), - ochranné pomôcky včelára, ak má dieťa vlastné – nie je povinné, vieme zapožičať, - ostatné podľa uváženia a potrieb dieťaťa, - jedlo a sladkosti radšej nie, majú 5 krát denne stravu, pitný režim a celodenne med k dispozícii. Dieťa po nástupe do tábora odovzdá súpisku vecí, ktoré mu rodičia nabalili. Mobily. fotoaparáty, notebooky, tablety len na vlastnú zodpovednosť rodiča a dieťaťa-možnosť uložiť u svojho vedúceho. V tábore bude celodenne k dispozícii Internet, televízor, WIFI a pod. Hovoriť s deťmi môžete vo večerných hodinách cez telefón vedúceho tábora, alebo oddielu.
 Odporúčame dieťa na dni pobytu pripoistiť proti úrazu.
Akékoľvek dotazy na tel. č.: 0904 401600, alebo: jan.pis10@gmail.com.